शैक्षिक सॉफ्टवेयर

शैक्षिक सॉफ्टवेयर एक प्रकार का कम्प्यूटर सॉफ्टवेयर होता है जिसका उपयोग लोगों को पढ़ाने के लिए और स्वयं उससे शिक्षा प्राप्त करने के लिए किया जाता है। इसका विकास 20वीं सदी में देखने को मिलता है। विज्ञान के विकास के साथ इसका भी विकास एक सतत् प्रक्रिया का परिणाम है।

इतिहास
1940 से 1970 तक
इसका उपयोग शिक्षा में 1940 के बाद आया, जब अमेरिकी शोधकर्ताओं ने एक कम्प्युटर का निर्माण किया जिसके द्वारा यह जानकारी को रखा जा सकता है। शैक्षिक सॉफ्टवेयर का उपयोग सीधे सीधे हार्डवेयर के द्वारा किया जाता था, जो मुख्यतः मुख्यफ़लक कम्प्युटर होता था। वर्ष 1972 के बाद इसमें कई विशेषता जुड़ चुकी थी और यह घरेलू कम्प्युटर के रूप में भी मिलने लगा। इस विशेषताओं में छवि, ध्वनि और गैर-कुंजीपटल के जानकारी डालने वाले साधन भी शामिल है।

1970 से 1980 तक
घरेलू या निजी कम्प्युटर के बाजार में और लोगों के घर में आने से वर्ष 1975 तक इसमें कई सामान्य और कोई विशेष कार्य के लिए बने शैक्षिक सॉफ्टवेयर आने लगे। वर्ष 1975 से पहले लोग विवि या सरकारी कार्यालयों में निर्भर करते थे, जो एक ही कम्प्युटर से जुड़े होते थे। यह कम्प्युटर उस समय के अनुसार लगभग ₹50,000 रुपये में मिलते थे।

1990 से
शैक्षिक सॉफ्टवेयर का सबसे अधिक विकास 1990 के मध्य में हुआ था। इसमें छवि और आवाज का उपयोग शिक्षा कार्यक्रमों में बहुत बढ़ गया था। सीडी-रोम्स जानकारी को भेजने का एक बहुत आसान तरीका बन गया था। इसमें कई अनुप्रयोग होते थे। इसके अलावा इसमें इंटरनेट की सुविधा भी 1990 के मध्य में मिलने लगा था। वर्तमान में लगभग सभी शिक्षा संस्थान कम्प्युटर और इंटरनेट का उपयोग शिक्षा प्रदान करने में करते हैं।

प्रकार
पाठ्यक्रम अनुसार
इस तरह के सॉफ्टवेयर का निर्माण मुख्यतः शिक्षक या सिखाने वालों के लिए किया जाता है। इसके द्वारा वे विद्यार्थियों को कम्प्यूटर के उपयोग से आसानी से कुछ भी सीखा सकते हैं। इसके अलावा किसी के अर्थ और उपयोग को और भी अच्छी तरह से विस्तार करके भी इसके द्वारा समझाया जा सकता है। इसका उपयोग कम्प्यूटर आधारित पाठ्यक्रम द्वारा पढ़ाए जाने वाले शिक्षा संस्थानों में किया जाता है।

कक्षा अनुसार
विद्यालय में किसी कक्षा विशेष के लिए भी इस तरह के सॉफ्टवेयर का निर्माण किया जाता है। इसके द्वारा एक बड़े पर्दे में कम्प्युटर द्वारा संचालित कर जानकारी दिखाया जाता है।

 मोबाइल आधारित शैक्षिक सॉफ्टवेयर 
शैक्षिक सॉफ्टवेयर का एक महत्वपूर्ण रूप मोबाइल अनुप्रयोगों (मोबाइल ऐप्स) के माध्यम से विकसित हुआ है। स्मार्टफ़ोन और टैबलेट के बढ़ते उपयोग के कारण शिक्षा अब पारंपरिक कक्षा तक सीमित नहीं रही। मोबाइल आधारित शैक्षिक सॉफ्टवेयर विद्यार्थियों को किसी भी समय और स्थान पर अध्ययन की सुविधा प्रदान करता है।

इन अनुप्रयोगों में वीडियो पाठ, इंटरैक्टिव प्रश्नोत्तरी, आभासी कक्षाएँ, प्रगति निगरानी तथा मूल्यांकन उपकरण जैसी सुविधाएँ सम्मिलित हो सकती हैं। ऐसे सॉफ्टवेयर का उपयोग विद्यालयी शिक्षा, उच्च शिक्षा, प्रतियोगी परीक्षाओं की तैयारी तथा व्यावसायिक प्रशिक्षण में किया जाता है।

 क्लाउड आधारित शिक्षण प्रणाली 
आधुनिक शैक्षिक सॉफ्टवेयर में क्लाउड प्रौद्योगिकी का व्यापक उपयोग होता है। क्लाउड आधारित प्रणालियाँ शिक्षकों और विद्यार्थियों को एक साझा डिजिटल मंच प्रदान करती हैं, जहाँ अध्ययन सामग्री साझा की जा सकती है, असाइनमेंट जमा किए जा सकते हैं तथा ऑनलाइन मूल्यांकन संभव होता है।

क्लाउड आधारित प्रणाली का एक प्रमुख लाभ यह है कि डेटा सुरक्षित रूप से संग्रहीत रहता है और विभिन्न उपकरणों से सुलभ होता है। इसके अतिरिक्त, शैक्षणिक संस्थान अपनी आवश्यकताओं के अनुसार इन प्रणालियों को अनुकूलित कर सकते हैं।

 व्यक्तिगत शिक्षण 
कई आधुनिक शैक्षिक सॉफ्टवेयर कृत्रिम बुद्धिमत्ता और डेटा विश्लेषण तकनीकों का उपयोग करके विद्यार्थियों की सीखने की गति और क्षमता के अनुसार सामग्री प्रस्तुत करते हैं। इस प्रक्रिया को व्यक्तिगत शिक्षण (Personalized Learning) कहा जाता है।

ऐसी प्रणालियाँ विद्यार्थियों की प्रगति का विश्लेषण कर उनके कमजोर क्षेत्रों की पहचान करती हैं और उसी के अनुरूप अभ्यास सामग्री एवं सुझाव प्रदान करती हैं।

 शैक्षिक सॉफ्टवेयर के लाभ 

 शिक्षा तक सरल और त्वरित पहुँच
 समय और स्थान की स्वतंत्रता
 इंटरैक्टिव एवं आकर्षक अध्ययन सामग्री
 स्वचालित मूल्यांकन और प्रगति विश्लेषण
 शिक्षकों के लिए डेटा आधारित निर्णय लेने की सुविधा

 चुनौतियाँ 

 इंटरनेट और डिजिटल उपकरणों की उपलब्धता
 डेटा गोपनीयता और सुरक्षा संबंधी चिंताएँ
 डिजिटल साक्षरता की आवश्यकता
 तकनीकी रखरखाव और नियमित अद्यतन की आवश्यकता

सन्दर्भ

बाहरी कड़ियाँ

श्रेणी:शैक्षिक सॉफ्टवेयर
श्रेणी:शिक्षा की पद्धतियां